আয়কর দফতর সূত্রে খবর, অভিযান চালানোর জন্য সংশ্লিষ্ট এলাকার থানাগুলির কাছে প্রথম বাহিনী চাওয়া হয়। কিন্তু, স্থানীয় ব্যাঙ্কে নিরাপত্তা দিতে হচ্ছে এই কারণ দেখিয়ে অধিকাংশ থানাই সহযোগিতা করেনি। এরপর রাজ্য প্রশাসনের কাছেই সরাসরি সাহায্য চায় আয়কর দফতর। সেই অনুরোধের উত্তর দিতেও রাজ্য গড়িমসি করে বলে অভিযোগ। আয়কর দফতর অর্থমন্ত্রকের অধীন। তাই অসুবিধার কথা সরাসরি জানানো হয় অর্থমন্ত্রকে। অর্থমন্ত্রক সমস্যার কথা জানায় স্বরাষ্ট্রমন্ত্রকে। স্বরাষ্ট্রমন্ত্রক তারপর আয়কর দফতরের কর্মীদের নিরাপত্তায় CRPF মোতায়েন করে।